Gêm, Y gan Gareth F Williams
Hafan | Home » Llyfrau Plant » Nofelau, Antur a Straeon » Gêm, Y
Gêm, Y
Prîs | Price: £5.99
ISBN: 9781845274962
Gareth F. Williams
Cyhoeddi Tachwedd 2014
Fformat: Clawr Meddal, 198x130 mm
Nofel hanesyddol ar gyfer plant cynradd hŷn a phobol ifanc am ddau ffrind o Gymru a drodd yn ddau elyn ar gaeau pêl-droed eu hardal. Pan ddaeth y Rhyfel Mawr yn 1914, fe gymerodd un gêm bêl-droed arbennig yn erbyn gelynion go iawn - sef yr Almaenwyr - i'r ddau sylweddoli pa mor werthfawr yw cyfeillgarwch mewn gwirionedd.
Mae hon yn stori rymus sy'n adrodd hanes Alun y Gelli a Tecwyn Tŷ'r Nant yn hogiau ac yn filwyr yn y Rhyfel Byd Cyntaf. Yn rhan gyntaf y nofel, cawn glywed am ddirgelwch yr hen dŷ. Flynyddoedd yn ddiweddarach, mae Alun yn dal i deimlo arswyd y lle hwnnw. Beth ddigwyddodd rhwng y ddau ffrind ifanc yn Yr Hen Dŷ flynyddoedd maith yn ôl?
Mae gemau pêl-droed pentrefi'r cwm yn gefndir i'r stori. Felly hefyd, y gêm bêl-droed a chwaraewyd ar ddiwrnod Nadolig 1914 pan gafwyd heddwch undydd rhwng milwyr dwy fyddin a oedd i fod yn elynion i'w gilydd.
Flynyddoedd yn ddiweddarach, mae cysgodion erchyll y rhyfel yn dal i boeni Alun. Gwelwn fod cyfeillgarwch, aberth a chariad hefyd dan gwmwl rhyfel. Cwmwl rhy drwchus o lawer i hyd yn oed gêm bêl-droed gyfeillgar rhwng dau elyn …